Hvad er Roundup?

Roundup er et ukrudtsmiddel, der er udviklet af det amerikanske firma Monsanto. Siden er det overtaget af kemigiganten Bayer.

Den aktive ingrediens er glyphosat, der er et herbicid, altså et kemisk stof, og som er verdens mest udbredte ukrudtsdræber.

Roundup er meget populært i landbruget og er brugt i mange årtier, især i USA.

Ukrudtsmidlet er tilladt i Danmark og EU.

Verdenssundhedsorganisationen WHO mener, at der er risiko for, at glyphosat er kræftfremkaldende.

Kræftens Bekæmpelse opfordrer danskerne til at lade være med at bruge Roundup.

For ganske nylig har Vietnams regering besluttet at forbyde produkter med glyphosat.

Kilder: Den Store Danske, BT, Danwatch, DR